Jan van Goyen

**Janas van Gojenas** (ol. **Jan van Goyen**, 1596 m. sausio 13 – 1656 m. balandžio 27 d.) – olandų XVII a. tapytojas, grafikas. Vienas pirmųjų realistinio peizažo kūrėjų olandų dailėje.

## Biografija
Janas van Gojenas gimė 1596 m. sausio 13 d. Leidene. Jo tėvas buvo batsiuvys, kuris domėjosi piešimu. Van Gojenas pradėjo mokintis tapybos būdamas apie 10 metų amžiaus. Jis mokėsi pas keletą mokytojų Leidene, po to mokėsi pas Willem Gerritsz Horno mieste. Tikriausiai, apie metus praleido Prancūzijoje. Apie 1614 m. apsistojo Harleme, kur mokėsi pas Esaias van de Velde, kuris padarė įtakos Van Gojeno ankstyvajam stiliui. 1618 m. Van Gojenas vedė Annetje Willemsdr van Raelst Leidene. Gali būti, kad Van Gojeno stilių paveikė Jan Porcellis. 1625 m. Van Gojenas įsigijo namą Leidenę, kurį vėliau nupirko Jan Porcellis. Apie 1630 m. princo Oraniečio sekretorius mini Van Gojeną, kaip aukštos reputacijos tapytoją-peizažistą.

1632 m. J. van Gojenas persikraustė į Hagą, kur 1634 m. tapo miesto piliečiu. Buvo išrinktas vietos dailininkų gildijos vyresniuoju 1638 ir 1640 metais. Žinoma, kad 1635 m. Van Gojenas įsigijo namą, o 1636 m. pradėjo dviejų namų statybas Hagoje. Savo mirties 1656 m. balandžio 27 dieną Van Gojenas buvo labai prasiskolinęs, nes prarado dideles sumas nesėkmingai investavęs į tulpių gvazdikėlių verslą. Van Gojenas susilaukė 3 dukterų, kurių viena ištekėjo už žymaus dailininko Jano Steno, kita − už dailininko Jacques de Claeauw. Dailininkas palaikė ryšius su peizažistais Pieter de Molijn, broliais Salomon van Ruysdael ir Isaack van Ruisdael. Daug keliavo ir piešė Olandijos miestų apylinkių eskizus. Paveiksluose tapė Reino, Valo, Maso upių vaizdus, Ševeningeno kopas. Peizažų erdvę dailininkas vienijo meistriškai įvaldyta rudos, mėlynos, žalios ir pilkos tonų kaita. Van Gojenas buvo labai produktyvus dailininkas, žinoma apie 1200 jo paveikslų ir daugiau nei 1000 piešinių. Žinomiausiu jo darbu įvardijamas ypač didelių matmenų Hagos vaizdas, kurį jis sukūrė 1650-51 m. miesto rotušei.

## Darbų galerija

Vaizdas:Goyen 1636 Village at the River.jpg| „Kaimas prie upės“ (1636, Senoji pinakoteka, Miunchenas)
Vaizdas:Jan van Goyen 006.jpg| „Peizažas su dviem ąžuolais“ (1641, Amsterdamo valstybinis muziejus)
Vaizdas:Goyen 1642 A Windmill by a River.jpg| „Malūnas prie upės“ (1642, Nacionalinė Londono galerija)
Vaizdas:Goyen 1643 Paisaje invernal con figuras en el hielo.jpg | „Žiemos peizažas su figūromis ant ledo“ (1643, Thyssen-Bornemisza muziejus, Madridas)
Vaizdas:Jan Josephsz. van Goyen - Panorama Landscape with a View of Arnheim - Google Art Project.jpg| „Peizažas su Arnheimo miesto vaizdu“ (1646, *Museum Kunstpalast*, Diuseldorfas)
Vaizdas:Jan Josefsz van Goyen - View of the City of Arnhem - Google Art Project.jpg | „Arnheimo miesto vaizdas“ (1646, Kopenhagos valstybinis dailės muziejus)
Vaizdas:Jan van Goyen, Gezicht op 's-Gravenhage vanuit het Zuid Oosten, 1650. Den Haag.jpg| „Hagos vaizdas iš pietryčių pusės“ (1650, Hagos istorijos muziejus, Haga)
Vaizdas:Goyen 1656 Haarlemer Meer.jpg | „Harlemo ežeras“ (1656, Štedelio meno institutas, Frankfurtas prie Maino)


## Išnašos

## Nuorodos

* Jan van Goyen Encyclopaedia Britannica tinklalapyje
* Jan van Goyen WGA tinklalapyje
* Londono nacionalinės galerijos informacija
* Vašingtono nacionalinės meno galerijos informacija